b'\n_START_ARTICLE_\nElia Luini\n_START_PARAGRAPH_\nElia Luini (f\xc3\xb8dt 23. juni 1979 i Gavirate, Italien) er en italiensk tidligere roer og firedobbelt verdensmester._NEWLINE_Ved OL 2000 i Sydney vandt Luini (sammen med Leonardo Pettinari) en s\xc3\xb8lvmedalje i disciplinen letv\xc3\xa6gtsdobbeltsculler. Den italienske b\xc3\xa5d kom ind p\xc3\xa5 andenpladsen i en finale, hvor Polen vandt guld, mens Frankrig tog bronzemedaljerne. Han deltog i samme disciplin ved b\xc3\xa5de OL 2004 i Athen, OL 2008 i Beijing og OL 2012 i London, hvor italienerne sluttede p\xc3\xa5 henholdsvis 12., 4. og 7. pladsen._NEWLINE_Luini vandt desuden hele fire VM-guldmedaljer gennem karrieren, tre i letv\xc3\xa6gtsdobbeltsculler (2001, 2002 og 2003) og \xc3\xa9n i letv\xc3\xa6gtsdobbeltfirer (1998).'